
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/1311
URBROJ: 251-13-11-16/002-23-3
Zagreb, 3. srpnja 2023.
			
Z A P I S N I K

s  27. sjednice Vijeća Mjesnog odbora „Nikola Tesla“, održane 3. srpnja 2023. u 19.00 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić
Nenazočni članovi Vijeća: Dario Dedić i Ivana Zovko

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 5 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 26. sjednice koji je prihvaćen JEDNOGLASNO.

Predsjednica predlaže 
DNEVNI RED

1. Aktualna problematika na području Mjesnog odbora  „Nikola Tesla“
2. Pitanja, prijedlozi i obavijesti

koji je prihvaćen JEDNOGLASNO.

Ad 1.	Aktualna problematika područja Mjesnog odbora „Nikola Tesla“
Aktualna problematika započinje informacijom o problemu parkinga u Ribničkoj ulici. Raspravljalo se o mogućim rješenjima i o prihvatljivosti predloženim od strane građana. Vijeće Mjesnog odbora je jednoglasno u činjenici da se parking ne može napraviti na „uštrb“ dijela parka preko puta kućnih brojeva 39 - 61. Smatra da će to samo pridonijeti većoj frekvenciji vozila u Ribničku ulicu budući da će tamo biti više parkirnih mjesta. I dalje je stav VMO-a da se treba pričekati najavljena studija za cijelo područje Mjesnog odbora gdje će struka pronaći rješenje za ukupnu problematiku.
Nadalje, predsjednica informira članove vijeća o sastanku s referentom mega ureda - Petrom Barbirom i njihovom sastanku na lokaciji Kostelska ulica. Sastanak je još jedan u nizu (bilo je i prethodnih sastanaka i telefonskih dogovora) u vezi kompletne obnove Kostelske ulice. Vijeće Mjesnog odbora „Nikola Tesla“ se slaže sa svim prijedlozima gospodina Barbira, budući da su isti napravljeni u skladu s potrebama Mjesnog odbora (stupići na raskršćima s ciljem povećanja vidljivosti i sigurnosti,  povećanje broja parkirnih mjesta kod Zorkovačke livade, sadnja dodatnih stabala, očuvanje zelenih površina kod pješačkih prijelaza što ujedno povećava vidljivost i pješaka i ostalih sudionika u prometu, postavljanje uzdignutog pješačkog prijelaza kod Žumberačke ulice, obnova pločnika, izrada pločnika na južnoj strani Kostelske ulice…), nadalje se čeka samo Vodoopskrba i odvodnja i njihova rekonstrukcija infrastrukture kako bi se što prije pristupilo cjelovitoj obnovi Kostelske ulice.
Također, raspravljalo se  i o primljenim mailovima i ostvarenom u zadnjih mjesec dana:
•	Operativni planovi (po tjednima)
•	Obrazac za prijavu nepokošenih lokacija
•	Spomenici (popisivanje, izrada kataloga)
•	VMO Nikola Tesla, hitna postava potrebna radi ugroze pješaka
•	Zamolba za ispunjavanje ankete
•	Prometno zrcalo Okićka – Zvečajska
•	Nepoštivanje obveze odvoza otpada od strane Zagrebačkog Holdinga, podružnica „Čistoća“

Ad 2. 	Pitanja, prijedlozi i obavijesti
I dalje je Ribnička cesta (na ulasku iz Selske) opterećena nepravilno parkiranim automobilima, o istom se već raspravljalo i ranije i donesen ja zaključak 12.11.2021. (Na ulazu u Ribničku ulicu (iz smjera Selske ceste), svakodnevno se parkiraju vozila na pješačku stazu tako da pješaci ne mogu ući u Ribničku ulicu putem pješačke staze nego moraju izaći na kolnik. Osim toga, nepropisno parkirana vozila, nisu propisno udaljena od pješačkog prijelaza te postoji dodatna opasnost. Vijeće Mjesnog odbora „Nikola Tesla“ moli postavljanje stupića na pješačku stazu kako bi se onemogućilo nepropisno parkiranje na potezu od Selske ceste 133 do Ribničke ulice 61.) za što se traži očitovanje Gradskog ureda kada će se riješiti?
Sljedeća sjednica je dogovorena za četvrtak, 31.8. u 19.00h.
Sjednica je završila u 19:50 sati.                                                                                                                                                                                                                                                                                                     

